**О Б Щ И Н А У Г Ъ Р Ч И Н**

гр. Угърчин, п.к.5580, пл. „Свобода” №1, тел: 06931/21-21, факс: 06931/ 20-14, е-mail: obshtina@ugarchin.com

**З А П О В Е Д**

**№ 306**

**гр. Угърчин,06.11.2019г.**

На основание чл.44, ал.2 ЗМСМА, чл.35, ал.1 и чл.41, ал.2 ЗОС, чл.43 и чл.61 от Наредбата за реда за придобиване, управление и разпореждане с общинско имущество на Община Угърчин, Решение №683/27.09.2019г. на Общински съвет – Угърчин

**Н А Р Е Ж Д А М:**

**1. Да се проведе публичен търг на 21.11.2019г. от 10:00 часа, в сградата на Общинска администрация Угърчин – заседателна зала, с тайно наддаване за продажба на недвижим имот частна общинска собственост, представляващ, както следва: САМОСТОЯТЕЛЕН ОБЕКТ В СГРАДА с идентификатор 75054.900.2266.1.10, в гр. Угърчин, обл. Ловеч, по кадастралната карта и кадастралните регистри, одобрени със Заповед № РД-18-28/01.04.2009г. на Изп. Директор на АГКК, последно изменение със Заповед: КД-14-11-1095/14.08.2013г. на Началника на СГКК Ловеч, с адрес на имота: гр. Угърчин, ул. „Свобода“ № 10, ет.3, който самостоятелен обект се намира на етаж 3, в сграда с идентификатор № 75054.900.2266.1, с предназначение: Друг вид сграда за обитаване, която сграда е разположена в поземлен имот с идентификатор № 75054.900.2266, с предназначение на самостоятелния обект: За делова и административна дейност, брой нива на обекта:1, с площ от 255 кв.м, при съседни самостоятелни обекти в сградата: на същия етаж: 75054.900.2266.1.9, под обекта: 75054.900.2266.1.8, 75054.900.2266.1.11, над обекта:няма, който самостоятелен обект е актуван с АОС №1608/21.10.2013г.**

**2. Начална тръжна цена:** 28 636.00 лв. /двадесет и осем хиляди шестстотин тридесет и шест лева/ без ДДС.

При сключване на договора, достигната на търга продажна цена подлежи на облагане с ДДС.

**3. Утвърждавам тръжна документация, състояща се от копие на настоящата заповед, заявления, декларации и други.**

**4.** Цена на тръжната документация **20.00**лв**./двадесет лева/ без ДДС или 24лв. с ДДС.**

Цената за закупуване на тръжната документация се внася на касата в общината или по банков път – IBAN: BG98STSA93008413229500, BIC: STSABGSF, код за вид плащане – 447000 – тръжни документи.

**5. Депозитът за участие е в размер на 10% върху обявената начална тръжна цена, а именно: 2 863.60 лв. /две хиляди осемстотин шестдесет и три лева и шестдесет стотинки/ без ДДС или 3 436.32 лв. /три хиляди четиристотин тридесет и шест лева и тридесет и две стотинки с ДДС/.**

Депозитът се заплащана касата в общината или по банков път – IBAN: BG37STSA93003390007610, BIC: STSABGSF.

**Срок за внасяне на депозита –** **20.11.2019г., 17:00 часа.**

**6. Краен срок за закупуване на тръжни документи и подаване на оферти или заявления за участие – 20.11.2019г., 17:00 часа.**

**Заявления за участие се приемат в деловодството на Община Угърчин – гр. Угърчин, пл. „Свобода” №1, в запечатани непрозрачни пликове, както следва:**

**- плик №1, с поставени в него всички изискващи се документи (съгласно т.11 от настоящата заповед);**

**- плик №2, с поставено в него предложение – оферта.**

**Върху пликовете №1 и №2 се изписва цялостното наименование на обекта на публичния търг; трите имена на участника – за физически лица, респективно наименованието на юридическото лице – участник и името на представляващия го, както и имената на упълномощеното лице (ако има такова); поставя се саморъчен подпис и печат.**

**В предложението-оферта, поставено в плик №2 се вписват цялостното наименование на обекта на публичния търг; предлаганата цена (цифром и словом); името на участника и имената на упълномощеното лице, ако има такова и се поставя саморъчен подпис и печат.**

**7. Оглед на обекта може да се направи всеки работен ден.**

**8. Не се допускат до участие в търга лица, които към датата на провеждането на търга имат задължения към Община Угърчин, задължения за земите по чл.37в, ал.3, т.2 ЗСПЗЗ, както и лица, на които договорите с общината са били прекратени по тази причина или поради неизпълнени клаузи по сключени договори.**

**9. Не се допускат до участие в търга и лица, които имат качеството на „свързани лица“ по смисъла на Търговския закон с друг участник в търга или конкурса, или с лице, което към датата на провеждането има задължения към община Угърчин и/или задължения за земите по чл.37в, ал.3, т.2 от ЗСПЗЗ.**

**10. Не се допускат до участие в търга лица, чиито предложения:**

**-** са подадени след срока определен със заповедта за откриване на съответната процедура;

- са подадени в незапечатан или прозрачен плик; не съдържат документ за внесен депозит за участие; не съдържат документа за закупена тръжна/конкурсна документация; не съдържат, който и да е от документите посочени в тръжната/конкурсната документация;

**11. Необходими документи, които участниците представят.**

Задължителни документи за участие в търга са:

-заявление по образец за участие в публичен търг с тайно наддаване;

-ЕИК по чл.23 от Закона за търговския регистър или удостоверение за актуално състояние на участника;

-пълномощно с нотариална заверка на подписа, когато физическо лице участва чрез пълномощник;

-копия на лични документи на участника или пълномощника, съответно представителя;

-документи за закупена тръжна документация;

-документ за внесен депозит за участие в публичния търг;

-удостоверение за липса на задължение по чл.37в, ал.3, т.2 ЗСПЗЗ, издадено от Областна дирекция „Земеделие” – Ловеч;

-декларация за липса на задължения към Община Угърчин ( наеми или други плащания по договори, сключени с община Угърчин, задължения по чл.37в, ал.3, т.2 от ЗСПЗЗ, местни данъци и такси и наказателни постановления);

-декларация, че лицето няма прекратени договори с общината поради неизпълнение на парично задължение по тях или поради неизпълнени клаузи по сключени договори;

-декларация за липса на обстоятелствата по чл.58, ал.3 от Наредбата за реда за придобиване, управление и разпореждане с общинско имущество на община Угърчин;

-други документи – по преценка на кандидата по изпълнение условията на търга.

**12. Дата, час и място на провеждане на повторен търг: на 22.11.2019г. от 10:00ч., в сградата на Общинска администрация Угърчин – заседателна зала.**

**Краен срок за закупуване на тръжни документи, внасяне на депозита и подаване на оферти или заявления за участие за повторния търг – 21.11.2019г., 17:00 часа.**

Правилата за условията и реда за провеждане на търгове и конкурси са уредени в глава V от Наредбата за реда за придобиване, управление и разпореждане с общинско имущество на Община Угърчин (приета с Решение №125/31.05.2016г. на Общински съвет –Угърчин, изм. и допълнена с Решение №265/28.02.2017г. на Общински

съвет –Угърчин). Наредбата може да намерите на адрес: [www.ugarchin.com](http://www.ugarchin.com/) - Общински съвет/Наредби.

Настоящата заповед да се обяви на сайта на Община Угърчин и да се постави на информационното табло в сградата на Общинска администрация.

**СТАНИМИР ПЕТКОВ**

**Кмет на Община Угърчин**